
Ráiteas Tosaigh
Rinneadh athbhreithniú ar an gCód Iompair i mí Bealtaine 2026. Is scoil príomhshrútha í Gaelscoil na Mí le Naíonáin go Rang 6 agus dhá Rang Uathachais agus tá gá le Cód Iompair sásúil agus éifeachtach do pháistí na scoile agus do bhaill foirne na scoile go léir. 

Ba mhaith linn cur ar chumas na scoile feidhmiú ar bhealach ordúil ionas gur féidir le páistí dul chun cinn a dhéanamh i ngach gné dá bhforbartha. Molann an scoil straitéisí dearfacha chun iompar maith a chothú agus chun timpeallacht foghlama dearfach & intuartha a chothú.  

Iompar Dearfach agus Córais Luaíochta
· Cuirfidh gach múinteoir córas luaíochta cuí agus comhsheasmhach i bhfeidhm ina seomra ranga féin chun tacú le dea-iompar agus é a chur chun cinn i measc an ranga ar fad, i ngrúpaí beaga agus i measc daltaí aonaracha.
· Féadfar réimse luaíochtaí a úsáid chun dea-iompar agus rannpháirtíocht a aithint agus a mholadh. D’fhéadfadh na nithe seo a bheith san áireamh: pointí, stampaí, teastais, pasanna obair bhaile, cuairteanna ar sheomra ranga eile, agus cuairt ag oifig an bpríomhoide chun aitheantas a fháil d’obair nó d’iompar eisceachtúil (m.sh. greamáin nó duaiseanna beaga), cumarsáid dhearfach le tuismitheoirí/caomhnóirí trí nótaí dearfacha a sheoladh abhaile, chomh maith le cártaí glasa a bhronnadh.
· Féadfar Gradaim Iompair Dhearfaigh a bhronnadh ar bhealach atá oiriúnach don chomhthéacs, lena n-áirítear go príobháideach, i láthair an ranga, nó ag tionóil scoile.
· Ag tionóil sheachtainiúla, bronntar Balún Glas/ Pas Obair-bhaile ar dhalta amháin ó gach rang mar aitheantas ar Gaeilgeoir na Seachtaine. Bronntar Balún Corcra freisin ar na daltaí a bhfuil breithlá acu an tseachtain sin.
· Bronntar teastais don deá-iompar ag tionóil ar bhonn seachtainiúil ar dhaltaí a léiríonn go seasmhach go mbíonn siad ag cloí le rialacha agus le hionchais na scoile.
· Ag deireadh gach téarma, bíonn searmanas foirmiúil gradam ag an tionól. Bronnann gach múinteoir ranga dhá ghradam, agus bronnann an príomhoide gradam breise chun aitheantas a thabhairt d’iompar eisceachtúil, feabhas suntasach, seasmhacht in iompar, spriocanna iompair a bhaint amach agus díograis leanúnach in obair scoile.
· Tá sé mar aidhm ag an gcóras seo timpeallacht dhearfach a chothú agus a chur chun cinn trí iarrachtaí, éachtaí agus forbairt phearsanta na ndaltaí a spreagadh agus a dhaingniú.

Tá trí phrionsabail a leanann na daltaí i rith an ama:
1. Glas: Labhraíonn muid Gaeilge i gcónaí
2. Dearg: Lámha, cosa agus corp agam féin i gcónaí
3. Corcra: Taispeánann muid meas agus cinéaltas dúinn féin, dá chéile agus don scoil

Iompraíochtaí agus ag freagairt dóibh
Tá na hiompraíochtaí agus na freagraí a bhaineann leo briste suas ina 3 leibhéal agus tá na sonraí leagtha amach sna táblaí thíos.
	Iompar Léibhéal 1
	· Gan iarracht Gaeilge a labhairt (Naíonáin go R6)
· Gan éisteacht sa rang agus gan a bheith ag leanúint treoir dhaoine fásta
· Ag cur isteach ar an obair ranga
· Dímheas ar thimpeallacht na scoile
· Ag cur isteach ar pháistí eile d’aon ghnó
· Gan a ndícheall a dhéanamh le obair scoile/ obair bhaile
· Pleidhcíocht sa rang (ar lá fliuch san áireamh)
· Gan a bheith ag taispeáint meas agus cineáltas

	Freagra: Naíonáin - R1

	Córas Bláthú Trí Chéim ar taispeáint i ngach seomra ranga
Ag Fás – D’fhéadfadh go mbeadh meabhrúcháin nó tacaíocht de dhíth ar pháistí chun súileachtaí scoile a bhaint amach 
Faoi Bhláth – Tá páistí ag glacadh páirte go dearfach san fhoghlaim agus i saol na scoile, agus tá siad ag léiriú dul chun cinn ina rannpháirtíocht agus ina bhfolláine
Ag Bláthú – Tá páistí ag léiriú ardleibhéal rannpháirtíochta, freagrachta, meas agus comhoibrithe laistigh de phobal na scoile

	Freagra: Rang 2 - 6

	Córas Céimnithe
1: Rabhadh ó bhéal: Cárta Buí seolta abhaile le bheith sínithe
2: An dara rabhadh ó bhéal: Cárta Dearg Seolta abhaile le bheith sínithe
3: Nóta sa dialann le bheith sínithe ag na tuismitheoirí / caomhnóirí
4: Am chun smaoineamh agus tuismitheoirí/caomhnóirí curtha ar an eolas
5: Foirm Machnamh le déanamh sa bhaile le tuismitheoir / caomhnóir agus í sínithe ag an tuismitheoir/caomhnóir. Le linn am órga ar an Aoine pléifidh an muinteoir ranga an fhoirm leis an dalta
Má leanann an pátrún iompair ar aghaidh i ndiaidh an 5 chéim, freagrófar don iompar mar Iompar Léibhéal 2 agus na freagraí a bhaineann leis.

	

	Iompar Léibhéal 2
	· Gan iarracht Gaeilge a labhairt go leanúnach (R1 go R6)
· Slad, damáiste nó maistíneacht a dhéanamh ar airíonna agus acmhainní na scoile agus achmhainní páistí eile
· Drochbhéasaigh le baill foirne agus páistí eile
· Dímheas a léiriú ar mhúinteoirí agus baill foirne (ag casadh na súile, ag caint faoin ánall, áisfhreagairt, aghaidheanna a tharraingt)
· Ag glacadh páirt I súgradh garbh (coraíocht, streachailt, ciceáil, iomlasc, troid bréagach)
· Gan a bheith macánta agus bréag a insint
· Ag úsáid gléasanna* cliste i bhfoirgneamh na scoile nó ar láthair na scoile chomh maith le gléasanna eile a thaifeadann íomhanna.


	
Freagra                                                                              Cur chuige 

	Am chun smaoineamh i spás sa rang nó ar chathaoir / bínse sa chlós ar feadh an méid ama seo a leanas:
· Naíonáin: 2 nóimead
· Rang 1&2: 4 nóiméad
· Rang 3&4: 8 nóiméad
· Rang 5&6: 10 nóiméad

Tar éis am smaoineamh cuirfear an 3 cheist seo ar an bpáiste:
● Cén fáth gur theastaigh an spás uait?
● Cén éifeacht a bhí ag an iompar seo ort & ar an duine eile?
● Céard a d’fhéadfá a dhéanamh ar bhealach difriúil?

	● Am a chaitheamh ag an mBord Machnaimh

● Leath d’am chlóis a chaitheamh ag an mbinse machnaimh

● Cuairt chuig oifig an phríomhoide agus foirm machnaimh le déanamh leis an bpríomhoide agus í le bheith sínithe ag na tuismitheoirí/ caomhnóirí

● Litir seolta abhaile faoi bhriseadh na rialacha sa dialann agus cruinniú idir an múinteoir agus tuismitheoirí /caomhnóirí

	● Cuirfear na tuismitheoirí ar an eolas i bpearsan nó trí ghlaoch gutháin
● Déanfar ceacht a mhúineadh chun scil a mhúineadh go follasach má tá patrún den iompar le feiceáil

● Má bhíonn iompraíochtaí Leibhéal 2 arís agus arís eile ann, bainfear úsáid as an Uirlis Strusairí ón doiciméad Relate

● Mura dtiocfaidh feabhas ar an iompar, eagrófar cruinniú leis na tuismitheoirí/caomhnóirí, múinteoir ranga & príomhoide 

Má leanann an pátrún iompair ar aghaidh, freagrófar don iompar mar Iompar Léibhéal 3 agus na freagraí a bhaineann leis.
*Déanfar gléasanna leictreonacha a choigistiú agus beidh ar thuismitheoir/caomhnóir an linbh iad a bhailiú ó oifig an Phríomhoide.



	Iompar Léibhéal 3
	· Diultiú leanúnach an Ghaeilge a labhairt in ainneoin gach iarracht agus freagairt le smachtbhannaí ag Léibhéal 1&2.
· Iompar fíochmhar, bagrach nó foréigeanach
· Ag cur iad féin nó duine eile i gcontúirt 
· Graffití timpeall na scoile
· Arm a thabhairt ar scoil
· Alcól, toitíní, drugaí míleathach nó substaintí dochrach eile (vape san áireamh) a bheith in úsáid nó a bheith ar dalta
· Duine eile a ghortú d’aonghnó 
· Damáiste a dhéanamh d’airíonna na scoile
· An scoil a fhágáil i rith an lae gan cead
· Drochtheanga agus teanga mí-chuí a úsáid 
· Goid
· Rudaí leatromach, maslach a rá faoi daoine eile I bpobal na scoile mar gheall ar inscne, bunús eitneach nó ciníoch, creideamh nó reiligiún, aois, míchumas, gnéaschlaonadh, teanga nó suíomh teaghlaigh


	Freagra

	· Cailliúint amach ar thurasanna scoile, ceardlanna, imeachtaí scoile nó cluichí spóirt in ainm na scoile
· Fionraíocht in-scoile
· Fionraíocht*
· Díbirt*
*féach Aguisín 1



Iompar ionsaitheach nó foréigneach a bhainistiú
Pléitear riachtanais páistí le deacrachtaí iompraíochtaí, mothúchánach agus/nó sóisialta leanúnach nó iad siúd atá ag teacht chun cinn ar scoil agus atá ionsaitheach, foréigeánach nó trioblóideach le siceolaí na scoile. Rachaidh nó molfaidh foireann na scoile teagmháil le séirbhísí oiriúnacha eile ar nós CNOS, NEPS, CDNT, Enable Ireland &rl. 
Sa chás go léiríonn páiste iompar atá fíor fóréigeánach nó bagartha (chomh maith le páistí a fhagann láthair na scoile) nó sa chás go bhfuil páiste ina riosca do shábháilteacht páiste/ páistí eile agus/ nó baill foirne, déanfar teagmháil lena tuistí agus iarrfar orthu teacht chun an scoil láithreach bonn.

Nuair a bhíonn spriocanna iompraíochta mar chuid de Phlean Tacaíochta Foghlama (SSP) dalta, úsáidfidh an scoil na spriocanna seo chun freagairt d’iompraíochtaí imní agus má leanann an patrún iompar ar aghaidh is féidir an Cód Iompar a úsáid.
Bainfidh foireann na scoile úsáid as Uirlis Strusairí agus na Céimeanna Tacaíochta atá sa doiciméad RELATE chun dul i ngleic le hIompar Imní.

Is féidir an Cód Iompar seo a úsáid i gcásanna cuí chun freagairt d’imeacht bulaíochta mar atá leagtha amach sa pholasaí Bí Cineálta agus i gcásanna a bhaineann le Polasaí Úsáid Inghlactha Teicneolaíochta na scoile.

Beidh an polasaí seo á chur i bhfeidhm ag gach múinteoir sa scoil. Beidh iarrtha ar thuismitheoirí glacadh leis an bpolasaí seo ag tús gach scoilbhliain.


Dáta don chur i bhfeidhm, Daingniú & Clár ama don Athbhreithniú

Ghlac an Bord Bainistíochta leis an bpolasaí agus beidh sé i bhfeidhm ó thús scoilbhliain 2026/27.

	Siniú an Phríomhoide:

	Dáta:
	16/06/26


	Siniú an Chathaoirligh:

	Dáta:
	16/06/26




			


Aguisín 1

I)Fionraí: Cur i bhfeidhm, Déis freagra, Achomharc

Baintear úsáid as fionraí mar freagra comhréireach ar an iompar imníoch. Tá coinníollacha dáiríre ag baint leis an chinneadh chun páiste a chur ar fionraí mar shampla; 
· go mbíonn tionchar díobhálach buanseasmhach ag iompar an mhic léinn ar oideachas na mic léinn eile
· go bhfuil fíorbhagairt shuntasach ann do shábháilteacht na mac léinn nó na ndaoine eile fad is a bhíonn an mac léinn sa scoil
· go bhfuil an mac léinn freagrach as damáiste tromchúiseach do mhaoin
Is féidir le fionraí faoiseamh a thabhairt don fhoireann agus don mhac léinn, am a thabhairt don mhac léinn smaoineamh ar an nasc idir an gníomh/ iompar agus agus na smachtbhannaí a bhaineann leis an iompar sin agus tugann fionraí am don fhoireann bealaigh a phleanáil chun cabhrú leis an páiste an iompar doghlactha athrú. Tá cur síos níos cuimsithí de fionraí le fáil i gcaibidéil 10 agus 11 de, “Ag forbairt Cód Iompair: Treoir do Scoileanna,” NEWB, 2008.             
Cur i bhfeidhm
Tá dualgas ar bhord bainistíochta na scoile bheith cinnte de nach mbíonn aon moill gan cúis nuair a dhéantar fiosrúchán faoi iompar an-mhíoiriúnach nó nuair atá cinneadh a ghlacadh acu faoi páiste a chur ar fionraí nó ar díbirt. 
Nuair a chinntíonn réamh-mheasúnú na firicí gur tharla iompar an- mhíoiriúnach agus go dtiocfadh le tréimhse ar fionraí a bheith i gceist mar smachtbhanna, cuirfidh an príomhoide é seo in iúl don pháiste agus dona tuistí chomh maith le tuilleadh eolais a thabhairt don tuismitheoir agus deis freagra a thabhairt dóibh. 
Tugann an Bord Bainistíochta cead don Phríomhoide fionraí suas le trí lá scoile a chur i bhfeidhm, nuair is cuí é, gan cead roimh ré ón mBord a bheith ag teastáil.

Cuirfidh an príomhoide na tuistí agus an páiste ar an eolas, i scríbhínn faoin chinneadh maidir le fiornaí. Cinnteoidh an litir; 
· an tréimhsa ama a bhaineann leis an fionraíocht, tús agus deireadh
· cúiseanna don tréimhse ar fionraíocht
· sonraí clár oibre atá le leanúint
· socruithe a bhaineann le filleadh ar scoil, chomh maith le cimiú ar bith atá le comhlíonadh ag an páiste agus ag na tuistí (mar shampla, seans go n-iarrfar ar na tuistí glacadh leis an cód iompair ina iomlán arís)
· Soláthar achomhairc chuig an Bord Bainistíochta/ Patrún na scoile
· Ceart achomhairc chuig an Rúnaí Ginéaralta sa Roinn Oideachas agus Scileanna (Acht Oideachais, 1998, Rannóg 29)

Deis freagra a thabhairt
Tabharfar deis do thuismitheoirí agus don mhac léinn freagra a thabhairt sula nglactar cinneadh nó sula ngearrtar smachtbhanna. Is deis mhaith cruinniú a bheith ann leis an mac léinn agus leis na tuismitheoirí ionas gur féidir leo a scéal a insint agus ceisteanna a chur faoin bhfianaise gur tharla mí-iompar, go háirithe nuair atá díospóid ann faoi na fíricí. Coinneoidh an scoil taifead ar gach comhrá agus nóta faoin gcás.

Achomhairc
Ba chóir don Bhord Bainistíochta deis a thabhairt achomharc a dhéanamh ar chinneadh Príomhoide
mac léinn a chur ar fionraí. I gcás cinntí a dhéanann an Bord Bainistíochta mac léinn a chur ar fionraí
féadfaidh an Pátrún próiseas achomhairc a sholáthar.

Achomharc Alt 29
Ag an am a mbíonn fionraí á cur in iúl do na tuismitheoirí, caithfear insint dóibh agus don mhac léinn
faoina gceart achomhairc d’Ard-Rúnaí na Roinne Oideachais agus Eolaíochta, faoi alt 29 den Acht
Oideachais, 1998 agus caithfear eolas a thabhairt ar an dóigh chun achomharc a dhéanamh.
 
(ii) Díbirt: Forais, Cúiseanna, Nósanna imeachta, Achomharc

Forais
Is céim olltromchúiseach é díbirt agus ceann a chaithfidh an Bord Bainistíochta a ghlacadh i gcásanna tromchúiseacha iompair. Beidh an scoil tar éis bearta suntasacha a chur i bhfeidhm le dul i ngleic leis an mí-iompar chun díbirt an mhic léinn a sheachaint, lena n-áirítear, de réir mar is iomchuí:
· bualadh le tuismitheoirí agus leis an mac léinn le hiarracht a dhéanamh dóigheanna a fháil lena n-iompar do-ghlactha a athrú
· a chinntiú go dtuigeann an mac léinn torthaí féideartha a n-iompair, dá leanfadh sé ar aghaidh
· a chinntiú go bhfuil iarracht déanta gach rogha eile a chíoradh
· cuidiú a iarraidh ar ghníomhaireachtaí tacaíochta (An tSeirbhís Náisiúnta Síceolaíochta Oideachais, Feidhmeannacht na Seirbhíse Sláinte, An tSeirbhís Náisiúnta um Thacaíocht Iompair, Seirbhísí Meabhairghalair Leanaí agus Ógánach, An Chomhairle Náisiúnta um Oideachas Speisialta).

Cúiseanna Dhíbeartha
Glactar togra chun mac léinn a chur ar dhíbirt nuair atá cuinsí dáiríre i gceist mar shampla; 
· Cuireann iompar an pháiste isteach ar fhoghlaim na ndaltaí eile agus an próiséas múinteoireacha go leanúnach
· Is fíorbhágairt í láithreacht an pháiste ar scoil dá s(h)ábhaltacht féin agus do shábháltacht daoine eile ina t(h)impeall
· Tá an mac léinn freagrach as damáiste mhór don scoil/ rudaí a bhaineann leis an scoil
· Tá iompar an pháiste ag dul in olcas in aineoinn iarrachtaí na scoile agus tuistí
an io
Nósanna Imeachta
Ba chóir go ndéantar fiosrúchán sonrach ar an iompar mí-oiriúnach nuair atá díbirt i gceist mar dhíbirt faoi stiúr an phríomhoide. Tá tuilleadh treoir faoin fiosrúchán seo le fáil I gcaibidéal 12 de, “Ag fórbairt Cód Smachta: Treoir do Scoileanna,” NEWB, 2008. 
Is iad na céimeanna molta ná; 
· Fiosrúchán sonrach déanta ag príomhoide na scoile
· Moladh don Bhord ón Phríomhoide
· Breathnú an bhoird ar mholadh an phríomhoide; Éisteacht an chás
· Plé an bhoird agus gníomhaí glactha tar éis na pléití
· Comhairliúcháin eagraithe ag an Oifigeach Leas- Oideachasúil
· Deimhniú na díbeartha
Tá freagracht ar an Bhord cinneadh a ghlacadh faoi cruinnithe a reachtáil maidir leis na céimeanna thuas agus cé acu arbh fhéidir leo déaileáil leo taobh istigh de chruinniú amháin, ag tabhairt go leor fógra do thuistí go bhfuil na cruinnithe ag tarlú agus go bhfuil am réasúnta ann chun ullmhú le haghaidh éisteacht bhoird. 
Achomhairc
Faoi Alt 29 den Acht Oideachais, 1998, féadfaidh tuismitheoirí achomharc a dhéanamh chun Ard-Rúnaí na Roinne Oideachais agus Eolaíochta in aghaidh roinnt cinntí an Bhoird Bhainistíochta, lena n-áirítear (1) eisiamh buan ó scoil agus (2) fionraíocht ar feadh tréimhse a chiallódh go mbeadh tréimhse fionraíochta iomlán de 20 lá scoile nó níos mó in aon scoilbhliain amháin slánaithe ag dalta.  Mar sin, ní mór do scoileanna tuismitheoirí a chur ar an eolas faoin gceart achomhairc sin má shocraítear dalta a chur ar fionraí nó a eisiamh go buan ón scoil. De ghnáth, ní mór achomhairc a dhéanamh laistigh de 42 lá féilire ón dáta a cuireadh an tuismitheoir nó an dalta ar an eolas faoi chinneadh na scoile. (Féach Imlitir 22/02)
Ullmhóidh an dlíodóir freagra má agus nuair atá achomharc á iniúchadh ag an Roinn Oideachais agus Eolaíochta (Alt 12, Ciorclán 22/02 – Achomharc a Phróiseáil).

Aguisín 2- Taifead a choinneáil
· Is dualgas é don mhúinteoir ranga taifead a choinneáil d’eachtraí iompraíochtaí a bhaineann lena rang. Is féidir taifead iompraíochta a choinneáil ar ríomhaire theasgaisc an mhúinteora le pásfhocal beo air.
· Beidh córas taifeada ag gach múinteoir ranga chun taifead a choinneáil ar iompraíochtaí ranga agus clóis gach páiste. 
· Tá dualgas ar na Múinteoirí (Ranga agus Oideachais Speisialta) agus na Cuntóirí Riachtanais Speisialta iompar a thuairisciú don múinteoir ranga.
· Is dualgas é don mhúinteoir ranga tuismitheoirí / caomhnóirí a choinneáil ar an eolas go rialta faoi iompar a gcuid páistí, go háirithe nuair a bhristear rialacha scoile agus/ nó nuair a léiritear iompar dúshlánach.
· Sa chás go mbristear rialacha na scoile ar clós na scoile, cuirfidh an múinteoir atá ar dualgas clóis seo in iúl don mhúinteoir ranga agus cuirfidh an mhúinteoir ranga na tuismitheoirí ar an eolas nuair is gá de réir an Chód Iompar.
· Tá leabhar clóis le taifead a choinneáil ar mion ghortú ar an gclós.  
·  Is gá go líonann gach múinteoir tuairisc ar Eachtra Eisceachtúil/ Tuairisc ar chruinniú/ Tuairisc ar thimpiste agus go dtugann siad iad seo don Phríomhoide (ball d’fhoireann bainistíocht na scoile) taobh istigh de 24 uair an chloig tar éis eachtra tarlú.
· Scríobhtar tuairiscí ar bhealach firiciúil agus neodrach
· Coinnítear na tuairiscí seo ar Chomhad an pháiste ar Aladdin.

Aguisín 3:  An Cód Iompair a chur i bhfeidhm sa scoil
· Beidh na Mana na Scoile agus Súileachtaí  Scoile  agus Clóis le feiceáil sna seomra ranga agus sna pasáistí ar bhealach ionchuimsitheach.
· Beidh leagan oiriúnach den Chód Iompair na scoile crochta i ngach rang.
· Ag freagairt d’iompar Leibhéal 1 úsáidfear Córas Blathú 3 Chéim ó Naíonáin Bheaga go Rang 1: Ag fás, Faoi bhláth, Ag blathú agus Córas Céimnithe ó Rang 2-6.


An Córas Bláthú:
Féadfaidh páistí bogadh idir na céimeanna i rith an lae. An aidhm atá leis seo ná spreagadh, machnamh agus tacaíocht a chur ar fáil.
 
Tugann an fhoireann riachtanais, cumais agus céim forbartha gach páiste san áireamh, agus ní chuirtear páistí i gcomparáid lena chéile riamh.

Tá an bhéim ar fhás pearsanta, ar fhéinrialú agus tacú le gach páiste a lán-acmhainneacht a bhaint amach. 

Is é ár gcuspóir timpeallacht thacúil a chruthú ina mbeidh gach páiste in ann fás, bláthú agus dul faoi lánbhláth ar a mbealach féin.


An Córas Céimnithe
Nuair atá múinteoir ag freagairt d’iompar leibhéal 2 cuirfear na ceisteanna céanna athshlánaitheacha ar na páistí agus beidh cóip de na ceisteanna seo ag gach ball foirne.


Fadhb Réiteach le Chéile (CPS)
Úsáidfear an modh Fadhb Réiteach le Chéile nuair atá iompar imní nó iompar leanúnach le feiceáil. Féadfaidh an múinteoir ranga é seo a úsáid leis an rang iomlán freisin i gcásanna áirithe.

